Wag byt inbreker aan die neus | Maroela Media
ŉ Veiligheidswag by ŉ kerk in Qwaqwa in die Vrystaat het ŉ gedeelte van ŉ vermeende inbreker se neus afgebyt.
AO Mmako Mophiring, woordvoerder van die polisie, het gesê die voorval het Saterdag in die vroeë oggendure plaasgevind.
“Die veiligheidswag was aan diens toe hy twee verdagtes betrap het terwyl hulle by die kerk probeer inbreek het. Een het hom getakel en hulle het in ŉ geveg betrokke geraak terwyl die verdagte op die kerk se sleutels aangedring het.”
Volgens Mophiring het die veiligheidswag die verdagte aan die neus gebyt en in die proses ŉ stuk van sy neus afgebyt wat later op die toneel gevind is. Die man het die veiligheidswag se vinger gebyt, maar was in erge pyn en hy en sy makker het van die toneel gevlug.
Die polisie ondersoek ŉ saak van besigheidsroof en enigiemand met inligting word versoek om die Phuthaditjhaba-polisiestasie by 058 718 0895/6/7 te bel.
piet · 4 weke gelede
Neusie · 4 weke gelede
Sy inbraak loopbaan is nou neusie verby!
Hy gaan sukkel om daai besering weg te steek…
Mooi so. Hou ‘n stukkie van sy DNA op die toneel.
Morné · 4 weke gelede
Nou kan hy sy neus in sy eie sak steek….
Uilspieel · 4 weke gelede
Ds nou van “steek jou neus in waar dit nie hoort nie”????????????????
Ockie · 4 weke gelede
Dai wag moet n die wagte leer hoe byt jy raak
Geitjie · 4 weke gelede
Gee daai man ‘n Bell!!!!!
Poppie · 4 weke gelede
Toe het die wag hom aan die neus gelei. :-D
Well done meer sulke mense nodig.
George in Bloem. · 4 weke gelede
Goeie werk.Hierdie wag het nie net blaf nie…..
En nou? · 4 weke gelede
Klem in die kaak!
Mudguard · 4 weke gelede
Hoop nie die inbreker het verkoue gehad nie !!